ΔΗΜΟΤΙΚΟ ΣΧΟΛΕΙΟ ΠΑΜΦΙΛΩΝ

ΕΠΑΝΑΛΕΙΤΟΥΡΓΙΑ ΣΧΟΛΙΚΗΣ ΜΟΝΑΔΑΣ

Θα τηρηθούν όλα τα μέτρα προφύλαξης που προτείνονται για την ασφαλή επαναλειτουργία του σχολείου μας. Συγκεκριμένα:

* Η λειτουργία της πρωινής ζώνης και του ολοήμερου προγράμματος αναστέλλονται.
* Τα παιδιά θα προσέρχονται στη σχολική μονάδα απ’ τις 8.00 έως τις 8.15 (Το σχολείο θα παραμένει κλειστό πριν τις 8.00 και μετά τις 13.15).

Κατά την προσέλευσή τους θα εισέρχονται στην τάξη και θα παραμένουν εκεί έως την έναρξη του μαθήματος με την επίβλεψη του δασκάλου.

Οι γονείς δεν εισέρχονται στον χώρο του σχολείου (προαύλιο και σχολικό κτίριο).

* Κατά την αποχώρηση των μαθητών , η Α΄, Β΄και Γ΄ θα αποχωρούν απ’ την πλαϊνή πόρτα ενώ η Δ΄, Ε΄και Στ΄ απ’ την κεντρική.
* Αναμορφώνεται το ωρολόγιο πρόγραμμα με διαφορετικές ώρες διαλείμματος ανά τάξη και διαφορετικό χώρο στο προαύλιο ώστε ν’ αποφευχθεί ο συγχρωτισμός των μαθητών.
* Κάθε παιδί θα πρέπει να έχει μαζί του καθημερινά την κασετίνα του με τον απαραίτητο εξοπλισμό (ώστε να μη χρειαστεί να δανειστεί), και νερό επειδή απαγορεύεται η χρήση του ψύκτη και της βρύσης. Η χρήση μάσκας είναι προαιρετική.
* Απαγορεύονται στα διαλείμματα τα παιχνίδια με την μπάλα.
* Τάξεις με περισσότερους των 15 μαθητών( η Β΄ και η Δ΄ τάξη), χωρίζονται σε δύο υποτμήματα και θα εφαρμόζουν εκ περιτροπής διδασκαλία.
* Γονείς που δε θα στείλουν, τα παιδιά θα πρέπει να έρθουν στο σχολείο για να υπογράψουν υπεύθυνη δήλωση.
* Από Δευτέρα ξεκινούν κανονικά τα δρομολόγια του ΚΤΕΛ. Καλό θα είναι, τα παιδιά που θα μετακινούνται μ’ αυτόν τον τρόπο, να χρησιμοποιούν μάσκα.

 Ο Διευθυντής του σχολείου

 Χατζηθωμάς Βαγγέλης